Na temelju članka 9. Pravilnika o poticajnim mjerama poduzetništvu općine Posušje („Službeni glasnik općine Posušje“, broj: 13/24 ) Povjerenstvo za provedbu Javnog poziva za podršku novoosnovanim gospodarskim subjektima na području općine Posušje

**JAVNI POZIV**

**za podnošenje prijava o poticanju novoosnovanih gospodarskih subjekata na području općine Posušje**

**Članak I.**

**Predmet javnog poziva**

Javnim pozivom prikupljaju se prijave za poticajnu mjeru:

1. Sufinanciranje troškova osnivanja i registracije poduzetnika - početnika u gospodarstvu (start up – ova), obrta sukladno Zakonu o obrtu i srodnim djelatnostima u FBiH ("Službene novine FBiH", br.75/21) ili gospodarskog društva registriranog u jednom od oblika predviđenih suklando Zakonu o gospodarskim društvima FBiH ("Službene novine FBiH", br.75/21, 81/15).

**Članak II.**

**Ukupan iznos predviđenih sredstava**

Ukupna raspoloživa financijska sredstva za ovaj Javni poziv iznose 30.000,00 KM (trideset tisuća konvertibilnih maraka), a osigurana su Proračunom Općine Posušje za 2025. godinu pod stavkom *Sredstva za obnovu i razvoj*, jedinica *Podrška poduzetništvu* (255K10).

**Članak III.**

**Iznos i način dodjele financijskih sredstava namijenjen pojedinačnim mjerama**

Visina financijske potpore predviđene člankom II. ovoga Javnoga poziva raspodjeljuje se za gospodarske djelatnosti registrirane u tekućoj godini na području općine Posušje na sljedeći način:

1. Za poticajnu mjeru iz članka 1. ovoga Javnoga poziva (Sufinanciranje troškova osnivanja i registracije poduzetnika - početnika u gospodarstvu (start up – ova) iznos potpore raspodjeljuje se na sljedeći način:

* Za fizičke osobe, obrtnike – do maksimalno 600, 00 KM
* Za fizičke osobe, obrtnike u kojima je žena vlasnica- do maksimalno 700,00 KM
* Za pravne osobe, gospodarska društva – do maksimalno 1000,00 KM
* Za pravne osobe, gospodarska društva u kojima jedna ili više žena posjeduju najmanje

51% kapitala gospodarskog društva – do maksimalno 1.100,00 KM

Potpora se odnosi na subvencioniranje troškova ovjere dokumentacije, taksi za upis u registre, plaćenih pristojbi, nabave opreme/meterijala i drugih troškova nastalih prilikom osnivanja i registracije djelatnosti na temelju dostavljenih dokaza troškova.

**Članak IV.**

**Opći uvjeti za ostvarivanje poticajne mjere**

Opći uvjeti za ostvarivanje poticajnih mjera iz članka I. ovoga Javnoga poziva su:

1. da se radi o fizičkoj osobi, osnivaču obrta s prebivalištem na području općine Posušje,

2. da se radi o gospodarskom društvu sa sjedištem na području općine Posušje

**Članak V.**

**Posebni uvjeti za ostvarivanje poticajne mjere**

Posebni uvjeti za ostvarivanje poticajnih mjera iz članka I. ovoga Javnoga poziva su:

Za ostvarivanje mjere iz članka 1. ovoga Javnoga poziva (Sufinanciranje troškova osnivanja i registracije poduzetnika - početnika u gospodarstvu (start up – ova) kako bi se osigurala potrebna financijska sredstava za ostvarenje novih poslovnih ideja kroz osnivanje novog gospodarskog subjekta potrebno je ispuniti sljedeći poseban uvjet: da se radi o novoosnovanom gospodarskom subjektu, obrtu ili gospodarskom društvu na području općine Posušje i to u vremenskom razdoblju od 1. siječnja 2025. godine do utroška sredstava po Javnom pozivu.

**Članak VI.**

**Popis obvezne dokumentacije**

Za poticajnu mjeru iz članka 1. ovoga Javnoga poziva (**Sufinanciranje troškova osnivanja i registracije poduzetnika - početnika u gospodarstvu (start up – ova**)) potrebno je dostaviti sljedeću dokumentaciju:

− Uvjerenje o mjestu prebivališta (CIPS),

− Rješenje o registraciji djelatnosti,

− Uvjerenje o poreznoj registraciji - ID broj,

− Prijava na obavezna osiguranja u Poreznoj upravi Federacije BiH,

− Potvrda o otvorenom računu ili Ugovor o otvorenom računu u poslovnoj banci na koji će se sredstva doznačiti,

− Uplatnice troškova ovjere dokumentacije, taksi za upis u registre, plaćenih pristojbi i drugih troškova nastalih prilikom osnivanja i registracije djelatnosti ili fiskalni računi za nabavku repromaterijala, materijala i opreme potrebne za obavljanje registrirane djelatnosti izdani nakon registracije djelatnosti.

Dokumentacija ne smije biti starija od 6 mjeseci, a može biti dostavljena u originalu ili kao ovjerena preslika.

**Članak VII.**

**Način prijave**

1. Prijave s pratećom dokumentacijom podnose se u zatvorenoj omotnici osobno ili putem pošte na adresu:

**Općina Posušje, Ured načelnika, Fra Grge Martića 30, 88240 Posušje**

**Povjerenstvo za provedbu Javnog poziva za podršku novoosnovanim gospodarskim subjektima na području općine Posušje, „NE OTVARAJ“**

1. Podnositelji mogu podnijeti samo jednu prijavu u tekućoj godini za navedeni oblik podrške.
2. Javni poziv ostaje otvoren do utroška sredstava.
3. Obavijest o utrošku sredstava i zatvaranju javnoga poziva biti će objavljena na oglasnoj ploči i web stranici Općine Posušje.

Broj: 01- 1/25

Posušje, 3.1.2025. godine

Povjerenstvo za provedbu Javnog poziva za podršku novoosnovanim gospodarskim subjektima na području općine Posušje

\_\_\_\_\_\_\_\_\_\_\_\_\_\_\_\_\_\_\_\_\_

Predsjednik Povjerenstva